《闻馀姚黄大尹美政以诗寄之》
宋代·邓林

见说姚江令尹贤，公堂无事日鸣弦。六曹井井遵成法，四野熙熙乐有年。

利器已从盘错辨，长材终向庙廊迁。九重宵旰忧民切，暂屈牛刀割小鲜。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。